
60 MALIOEN.


Tjatjah djiwa sa-Indonesia, noeroetkeun
bilangan (volkstelling) taoen 1930 boelan
September tea, diboeleudkeunana aja 60
malioen, koem oerang priboemi djeung
semah, anoe Islam djeung noe lain Islam.
Ti harita nepi ka ajeuna geus djalan
meh 9 taoen; djadi lamoen koe oerang
dikira-kira 60 malioen teh pangeusi Islam
woengkoel dina sawaktoe ajeuna, moal
djaoeh2 teuing bedana.
Lobana tjatjah djiwa Islam, oepama
dibandingkeun djeung salawe taoen ka¬
toekang, moal teu lipet doea kali, tapi
kamadjoeanana Islam mah, moal aja noe¬
bisa mastikeun jen doea kalieun deuih.
Demi sababna mah kasaksi pisan koe¬
hiroep koemboeh sapopoë, noe ngarti
sabener-benerna tina perkara oeboedijah,
beunang diitoeng keneh koe bilang peu¬
teuj, soemawonna ari noe ngarti katoet
reudjeung pangalamanana tina perkara
tjampoer gaoel Islam mah, pohara matak
sedihna.
Kaajaan noe saroepa kieu teh, lain
bae matak noeroenkeun daradjat Islam
dina kaajaan hiroep koemboeh, tapi oge
tjara noe ngalalaworakeun atawa henteu
ngimankeun kana parentah Rosoel. An¬
djeunna, sakoemaha noe geus kamaphoem
koe sarerea geus ngadawoehkeun:
„Neangan ilmoe teh geus
diwadjibkeun ka sakabeh
Moeslimin Moeslimatin.
Waktoe migawena koe¬
doe ti semet aja dina
ajoenan nepi ka dina loe¬
angan."
Alhasil, sarerea sakoer Moeslim anoe
berakal wadjib diadjarna, sarta lilana
koedoe saoemoer-oemoer.


Oerang, oelah moengkir, jen sabagian
mah sidik teu noeroetna reudjeung ba¬
hoelana, noekang nonggong kana paren¬
tah Panoetanana, tapi ari noe sabagian
deui mah bisa dilantarankeun, lantaran
teu aja kasempetanana geusan diadjar;
boh djaoeh teuing kana tempat diadjar¬
na, nepi ka waloerat, boh teu aja pisan
geusanna.


Sanadjan ajeuna, djaman anoe sakieu
keur tjampoehna ngoedag kamadjoean
agama djeung darigama, ari di lemboer
singkoer mah, ngan oekoer aja kasem¬
petan pikeun diadjar matja Qoerän, ki¬
toe oge anoe pohara teu njoemponanana.


Moenggoeh koe Moeslim anoe koe¬
roeng batok, anoe teu ngabandoengan
kana obahna djaman, langka tjampoer
djeung ngareungeu kaajaan Moeslim di
nagara lian, atawa kamadjoeanana bang¬
sa sedjen, kapesatan Islam tjara ajeuna
teh, asa geus tjoekoep, asa teu tingga¬
leun koe noe lian. Toer padahal, sakieu
boektina, dina hiroep koemboehna oge
sasat teu meunang adjen pangadjen tjara
noe lian.
Hal ieu moedah-moedahan bae, koe¬
pangeprikna soerat kabar Al-Moe'min,
koe nasihatna soerat kabar Al-Moe'min
tina djihat ilmoe agama, Moeslim anoe
teu atjan tjenghar djadi tjenghar, anoe
geus tjenghar tambah tjenghar, nepi ka¬
sadjadjar djeung oerang lian. Al-Moe'min
ngahadja pisan diatoer, soepaja di para
ahlina oelah aja basa „koeroeng
batok" dj. „tjoepet pikiran“.
Kaajaan tempat tolaboel ilmi dina
waktoe ajeuna, boh madrosahna, boh
pasantrenna, lain bae lobana noe teu
atjan njoemponan keur tjatjah djiwa 60
malioen teh, tapi oge atoer-atoeranana,
djaoeh keneh pisan kana kaajaan oeta¬
ma.
Soemawonna lamoen oerang nginget¬
keun kana sakola tinggina mah. leu mah
geus leuwih2 pikasediheunana teh. Tja¬
tjah djiwa 60 malioen, mani teu boga
sakola loehoer sakalieun oebar2 atjan.
Dina sawaktoe ajeuna, sakoer anoe
pohara himmahna mah, dimana hajang
njiar ilmoe anoe tjoekoep, sarta tjoe¬
koepna teh lain tjoekoep-koeroeng-batok
tea, ngadon sakolana teh ka Kairo, di
sakola-tinggi Al-azhar. Koe perdja¬
lananana oge geus sakitoe djaoehna, geus
moal salah deui piongkoseunana oge moal
kaoedag koe kantong noe biasa, sedeng
rata-ratana kantong Moeslim teh, katjida
kalaipanana. Djadi moenasabah pisan,
dina ajana noe maksa ka ditoe teh, hi¬
roepna papanggih reudjeung sangsara,
malah koe soerat kabar J. B. mah, ditja¬
ritakeun jen hiroepna studenten Indonesia
noe aja di Al-azhar matak tjeurik getih.
Nja kitoe deui pamanggihna salasaoerang
rengrengan redactie ieu soerat kabar, noe¬
koengsi tolab di ditoe, mendakan aja noe¬
nepikeun ka boeboeroeh dagang soesoe¬
Waktoe ieu, studenten Indonesia noe¬
aja di ditoe teh, sarta hiroepna sangsara
tea, ngan aja 70, lolobana oerang Soe¬
matra, lantaran di dinja noe kaitoeng
Moeslimna rada mampoeh.


Sewoe- Noehoen.
Aja hibar pangestoe sadajana para
djoeragan2 anoe moehit kana Al-Moe¬
min, djoeroengan Directie anoe kamari
teh, parantos darongkap deui sapalih¬
paliheun, kalajan rebo babantoenanana
pikeun oleh2 anoe ngolah ieu madjallah.
Ti sadongkapna oge teras bae dikoko¬
lakeun, kintoenkeuneun ka sadaja para
djoeragan salebet kwartaal ajeuna,
kwartaal kadoea. Namoeng sakalintang
handjakalna, sarehna kapaksa kedah
oendjoekan, jen oleh2 anoe parantos
katampi koe ahli dapoer Al - Moe min
teh, tebih keneh pisan kana njekapan
kanggo kikintoenna.
Koe margi sakitoe, soegri para
djoeragan anoe parantos kadeuheusan
koe djoeroengan tea, moegi enggal2
miwarang moelang.


Ajeuna maranah koe sarereal Tina tja¬
tjah djiwa 60 malioen, anoe bisa djadi
student ngan oekoer 70, sarta rata2 ngan
nitih meh saoerang tina samalioen djiwa.
Naha ieu teh henteu djadi hidji karen¬
dahan pikeun kaom Moeslimin? Rek
koemaha pibisaeunana Islam hoeroeng
mantjoer tjara djaman Panoetanana, da
kieu boektina.
Pang kitoena teh lain koe lantaran ba¬
hoela2 teuing ka Djoengdjoenanana, tapi
koe teu boga kasempetanana, da boekti¬
na geuning ari sakola loehoerna geus
njarantong mah, tjara sakola insinjoer,
sakola doktor djeung sakola Meester,
bangsa oerang teh djaba ti noe geus
kalaloear teh, oenggal2 taoen aja nengah
reboena anoe djaradi student. Meureun
student-Moeslim oge, lamoen geus njan¬
tong mah, moal salah teu kitoena.
Anoe djadi kawadjiban Moeslim anoe
60 malioen dina sawaktoe ieu, teu aja
lian kadjaba ti koedoe ihtiar ngajakeu¬
nana ieu sakola.
Ngingetkeun kana kaajaanana kantong
Moeslim sawaktoe ajeuna, kahajang noe¬
saroepa kitoe teh, pohara langgir
kalieunana, lamoen koerang2 njang¬
hareupanana. Tapi sanadjan kitoe, teu¬
koedoe hoream, teu koedoe seunggah,
masing aremoet kana dawoehan Maha
Agoeng: „Menta kaaing, engke
koe aing dikaboelkeun."
Ihtiar oerang sarerea koedoe tjoekoep,
nja eta ngabantoe ka „Comite sakola

loehoer" noe geus ngadeg di Solo, boh
koe tanaga boh koe banda. Noe djadi
Comite koedoe propaganda ka oenggal
tempat, soepaja sakabeh tanaga hengker
bisa dikoempoelkeun. Ka noe djadi pa¬
marentah koedoe katjida moentangna,
njoehoenkeun toendjangan, sabab lamoen
teu karana pangdjeudjeuhkeun djeung
panjoembang ti kas nagara mah, soesah
deui bae pihasileunana.


Sadjarah Idjtihad djeung
Moedjtahid. 
Samboengan A. M. No. 13.


AL-IMAAM AHMAD BIN HAMBAL r. a.
.
 ls Sa


S
„(Di kota Bagdad, nalika koe sim
koering geus ditinggalkeun, eu¬
weuh hidji djalma noe leuwih
adjrih koe G. Alloh (taqwa) dj.
leuwih oeninga tina oeroesan fakih
ti batan Ibin Hambal)".
I. Sjafe'ie.
Dibabarkeunana ieu panoengtoen Islam,
nja eta di kota Bagdad dina boelan
Rabi'oel-Awwal taoen 164 tina Hidjroh.
Andjeunna sanes oerang Bagdad pi¬
toein, moeng oerang. Meru — (Persie).
Nalika andjeunna dibobotkeun iboe-ra¬
mana arangkat ka Bagdad.
Ramana teu sakoemaha lamina ti barang
lmam Ahmad bin Hambal r, a. dipedal¬
keun poepoes: Tatapi sanaos kitoe oge,
dasar watekna parantos soetji ti azali
parantos kenging ilham ti Noe Kawasa
kana djalan kahadean, ti keur moerang¬
kalih keneh damelna eta moerangkalih
teu aja lian ngan tolab ilmi, nepi ka¬
meh sakabeh 'alim noe aja di Bagdad,
koe andjeunna disoempingan. Keur di
pasantrenna oge andjeunna geus kaso¬
horkeun hidji moerid noe seukeut otakna,
hade lakoe lampahna dj. getol ibadahna.
Dina oeroesan seseratanana andjeunna
kalebet kana golongan Boedjangga Islam
nomer hidji, noe geus diakoe kadjempo¬
lanana koe oemoem dj. koe saban taha¬
pan ra'jat.
Saoer Aboe Abdillah: „Dina hidji wak¬
toe B. Cholifah Haroenarrasjid dj. para
gegeden nagara arangkat ka tanah Rig¬
goh sarta sasaroempingna pada njarera¬
tan ka istrina. Pikeun ngawaler eta serat2
ka tjaroge-tjarogena, sadaja para istri pa¬
da nareda toeloeng ka Goeroe
Agoeng di Bagdad soepaja andjeunna
miwarang Ahmad bin Hanbal salasahidji
moeridna, ngawalerna eta serat2.
Sabot I. Hanbali keur njerat, para istri2
loenggoehan dj. sopan santoenna eta dja¬
djaka. Sapaos andjeunna djadi moerid, machloek, hadist, tegesna barang anjar, sa¬


damelna sadidinten, minangka oesahana
njiar kipajah njaeta Nasach noeroen,
mangnoeliskeun enz., saperti sabagian
studenten noe mariskin ajeuna geuning aja
noe nepi ka dagang soesoe enz.
Sanaos I. Hanbali di Bagdadna kalebet
djalma noe pangalimna dj. rea noe mi¬
katjinta, tapi andjeunna teu ngaraos tjekap
koe elmoena noe parantos kapimilik teh.
Dina taoen 180 H., nja eta dina joeswa
16 taoen, eta nonoman noe dibabarkeun
di pangoembaraan, ngadjadjah ka Mekah,
Madinah, Sjam, Koefah, Basrah dj. ka
tempat2 noe sedjen pikeun diadjar elmoe
Hadist. Sakabeh Oelama noe geus kaso¬
hor dina waktoe harita, koe andjeunna
geus disoempingan saperti Sofjan bin¬
Oejaenah, lbrohim bin Saad dj. noe sanes2¬
na. Dina taoen eta keneh (th. 180 H.),
andjeunna ngarang hidji kitab noe ngaran¬
na „Al-Moesnad", dieusi 120,000 hadist,
pikeun nerangkeun roepa2 masalah agama
ti noe pangleutikna nepi ka panggedena.
Nalika lmam Sjafe'ie soemping ka Bag¬
dad taoen 195 H., I. Ahmad bin Hanbali
ngamoerid ka andjeunna pikeun njam¬
poernakeun elmoe pakihna, bari saka¬
peung-kapeungeun djadi goendal koeda
goeroena. Lamoen aja salasawios re¬
rentjangan andjeunna ngageuhgeujkeun,
andjeunna salamina sok ngadjawab kieur
„Lamoen andjeun hajang djadi ahli figh,
tjekel koe maneh kadali koeda Imam
Sjafe'ie, noe sabeulah deui.
Di pajoeneun goeroena andjeunna sala¬
mina sok tjitjing tara sasaoeran. Dimana
aja noe naros, andjeunna ngawalon kieu:
„Soepaja koering bisa leuwih loba nari¬
ma tjariosanana, lantaran letah koering
ngan hidji, tjeuli koering ngan doea“.
Koe margi kitoe meudjeuhna pisan
lmam Sjafe'ie njarios saperti noe diserat
dina motto ieu seratan.
Sabada I. Sjafe'ie ngantoenkeun kota
Bagdad, nja Iman Hambali noe kaimpoe¬
ngan koe djalma2 noe rek tolab ilmi. Ti
antarana rea anoe djaradi Oelama noe¬
agoeng, kajaning Imam Boechori, Imam
Moeslim, Bagowi, Achmad bin Abib Ha¬
wary djir.d.
Ti kawit harita andjeunna koe kaoem
Moeslimin dianggap hidji lmam hidji
panoengtoen agama, sarta fatwa-fatwana
tina oeroesan fakih didjadikeun hidji
madhab anjar noe dingaranan „Madhab
Hambali".
Haloean madhab andjeunna beda dj.
madhab goeroena lmam Sjafe'ie. Dina
sagala roepa masalah fakih, ti noe pang¬
leutikna, nepi ka noe panggedena, koe¬
andjeunna didasarkeun ngan kana Qoer¬
än djeung Hadist.
Sadjeroning Imam keur aja dina poen¬
tjak kamasjhoeranana, datang djaman
kasedihan kanggo andjeunna, mega fit¬
nah anoe sakitoe poek mongklengna
noetoepan sinar noe sakitoe hoeroeng
mantjoerna. Dina waktoe harita tembong
masalah Cholkil Qoerän oleh ia noe¬
dihoedangkeun koe kaom Moe'tazilah.
Koe lantaran Cholifah Baginda Ma'¬
anoe miwarang tea pada heran koe ka-moen dj. sakabeh gegeden agama pada
miloe ngajakinkeun jen Al-Qoerän teh


Amal Ma'roef.
Anoe diantos-antos sareng diteda
ka soegri noe bade ngersakeun kana
„padamelan sae" kanggo ka¬
madjengan agama koetjoekang A.M.,
teu aja sanes kadjabi ti maparin
adres2 ka adm. ieu s.k., adres noe
sakinten kaerong bakal nampina ata¬
napi bakal kersa maosna, oepami
dikintoenan proefnummer.
Teras henteuna djadi langganan,
eta mah henteu djadi tanggelan noe
maparin adres2 tea, goemantoeng
kana karidoan manah anoe dihatoe¬
ranan proefnummer bae.
Saoepami sadajana noe sami welas
asih kana serat kabarna, pada kersa
ngadjalankeun sakoemaha panoehoen
noe kaoenggel di loehoer, asal disa¬
rengan koe takdiring Jang Widi, sa¬
geuj teu enggal2 katingali sareng
karaos kamadjenganana ieu s.k.
Ti samemehna katampi, Directie
parantos hatoer noehoen ti anggalna.


koer djalma noe teu sahaloean djeung na¬
gara toeloej diboeian, malah Imam Ham¬
bali oge kaboei, sarta barang cholifahna
cholifah Moe'tasam mah, nja eta dina th.
220 H. djaba ti boei teh disiksa deuih.
Sanadjan andjeunna nandangan siksaän
noe sakitoe bangetna, kajakinanana mah
tetep teu robah saeutik-eutik atjan, teu¬
kersa njebatkeun jen Al-Qoerän teh sa¬
bagian tina machloek.
Dina taoen 227 H. nja eta dina djaman
Baginda Watsig, lmam Hambali nembe¬
dikaloearkeun ti pangboeianana. Ti ka¬
wit harita andjeunna njatetkeun sagala
fatwana djeung ngarang roepa2 kitab.
Dina taoen 241 H. nja eta dina djene¬
ngan Imam Hambali keur meudjeuhna
aja dina poentjak kamasjhoeranana deui
andjeunna kaboedjeng dipoendoet koe¬
noe Kawasa. Inna lillahi wa inna ilaihi
rodjioen. Noe ngiringkeun pasaranana aja
800 000 lalaki djeung 60 000 awewe.
Koe poepoesna ieu Imam, sakoeliah
kota Bagdad tjaah tjipanon, nalangsa
ditilar koe hidji 'Alim anoe sakitoe
agoengna.
Tamat.


Taefoer Joesoef.


PATAROSAN.


A hidji bapa gadoeh anak awewe 4.
A gadoeh doeloer saloehoereun lalaki
(B).
B doeloer A tea gadoeh anak lalaki 2.
A maot. B oge maot sapandeurieun A.
Barang pes A maot barangna toeloej
dibagikeun ka 4 anakna noe awewe tea
(disamikeun).
Ka beh dieunakeun anak B anoe 2
tea menta bagian ka anak A noe opat
tea, padjah teh ngabantoen bagian B
(bapana tea).

Noemoetkeun agama, naha jaktos eta
2 anak B teh kedah kenging bagian?
Oepami kenging kedah koemaha nga¬
toerna? Soepados gampil oepamikeun
bae barangna f 1000-eun.
Hoermatna,
A.
WALONAN.
A maot, ninggalkeun 4 anak awewe
djeung 1 doeloer lalaki (B).
Eta warisanana kieu:
4 anak awewe 2-na. 1 anak 2 : 4
-na. B. 1-na.
Ajeua B maot, ninggalkeun anak lala¬
ki doea.
Djadi bagian 1 anak B 1:2 — ½ na
tina tirkah A.
Djadi:
Lamoen tirkah A pangadji f 1000, ba¬
gian 1 anak awewe ½ X f 1000 — f 166¾
bagian 1 anak Boge f 1662.
M. a.
PATAROSAN.
Oepami bade salat gadoeh kodoaneun,
doepi waktosna santek, sakinten-kinten
moeng sakalieun salat, mana noe kedah
dipajoenkeun ngodoan heula atanapi sa¬
lat waktos eta. Margi aja noe njebatkeun
kedah kodo heula. Sedeng sanggem pri¬
bados kodona djadi dubbel, oepami ki¬
toe mah.
Pangabaktos Lgno. 1896.
WALONAN.
Netepan kodo mah salamina kedah
heulaeun solat ada. Kieu:
Moen tadi tinggalna teh ngahadja, teu
aja halangan, ngaheulakeunana wadjib.
Moen karana oedoer, eta mah teu wa¬
djib, moeng soenat bae ngaheulakeun
kodo manan ada teh.
Tapi ari santek mah, ngan kari sasa¬
lateun waktoena, nja heulakeun anoe bo¬
ga waktoe bae, entong kodo heula, soe¬
paja noe boga waktoe oelah djadi kodo
deui, saperti noe kaoengel dina kitab

Hartina kl.:
„Soenat ditartibkeun kodo teh, nja
eta: lamoen ngodoan soeboeh, koe¬
doe dipigawe memeh lohor djeung
satoeloejna.
Soenat deui kodo teh dipigawe
heulaeun noe boga waktoe, anoe
loeas keneh, kadjeun teuing masing
sieun lapoer berdjamaah oge, lamoen
tadi porotna solat lantaran aja ha¬
langan mah.
Ari kodo solat anoe ditinggalkeun
teu karana oedoer, lain soenat kodo
heula teh, tapi wadjib; kadjaba solat
anoe boga waktoe, anoe moal ka¬
bagean dina waktoena, boh sawareh
atawa kabeh, eta mah wadjib solat
anoe boga waktoe diheulakeun, solat
kodo dipandeurikeun."
M. a.
PATAROSAN.
Ka I. Koemaha hoekoemna sabada nga¬
chotamkeun Qoerän hidji poetra, teras
diajakeun tatabeuhan sapertos: gendang
pentja sareng tembang (mamaos) diba¬
roeng koe soeling, hitar, pantoen, pioel.
Naha eta kalebet kana awon (moenkar)
atanapi sae?
Moegi ieu patarosan didjawab koe¬


gian Olel), dieenteng dianggap teu
dosa, atawa dipigawe koe 'alim anoe
djadi ikoetan djelema, sabab sasat njon¬
tean ka batoer.


Kaoengel dina kitab katja 69:
. 
djek goed gel
******
pas op alle politi die ale esse


 
.


N


„Dosa tjeuli teh saperti: ngahadja
ngadengekeun rasiah batoer, ngaha¬
dja ngadengekeun mizmar djeung
toenboer atawa tatabeuhan sedjen noe¬
diharamkeun."
(Juja) teh bangsa guitar, viool enz.
sak.) bangsa soeling atawa bangsing
enz. Eta doeanana tatabeuhan baheula,
noe sok ditarabeuh koe toekang nginoem.
Manawi tjekap koe sakieu oge.
M.a.


Berhasillah maksoed A.M.


Hadits s.d.t.


katerangan2 sekali djal noe 4 Qoerän


Hoermatna
Pribados abn. 2144. Tbb.
WALONAN.
Tatabeuhan noe diharamkan koe sja¬
'ra, ditabeuh koe oestadz, koe saha2 oge
hoekoemna tetep bae haram.
Lamoen wenang ka oestadz, nja ka¬
noe sedjen oge, wenang deuih.
Oestadz djeung sanes oestadz dina
perkawis agama teu aja bedana.
Gendang, soeling enz. jaktos eta pa¬
rabot kaoelinan anoe koe ahli agama
dihoekoeman haram (dosa leutik), kaä¬
soep kana alatoellahwi.
Ari nas Qoerän sareng hadist anoe
noedjoel pisan mah kana soeling oerang,
hitar, biola, gendang pentja, pantesna
moal aja, da ieu mah parabot kaoelinan
djaman ajeuna di oerang.
Ngan doemeh koe oelama disareboet
haram tea, koe oerang tarimakeun bae.
Moen koe oerang karempak, geuwat
soesoel koe pirang2 ibadah.
De
Slal bisa oleh ol


„Loba kahadean teh sok ngaha¬
poes kana roepa-roepa kagorengan."
Djaba ti eta kaoengel dina hadits, woe¬
doe anoe laloes, solat soenat, poeasa
asjoero djal. eta oge ngiparatan kana
dosa2 anoe nalaknak-niliknik.
Tapi sabalikna, dosa leutik teh sok
djadi dosa gede, lamoen didjieun pamala¬


Berladjarlah wahai saudara sekalian,
Elmoe jang nafi sekarang dan kemoedian,
Rohmat Allah jang bersifat Rahman,
Hidajat dan taufig kita harapkan.
Al-Moe'min telah mensadjikan,
Segala ilmoe jang diwadjibkan,
ljalah Madjallah jang sebagai boelan,
Lekaslah saudara berlangganan.
Lihat dan periksa akan isinja,
Al-Moe'min tentoe besar goenanja,
Habar doenia poen ta' ditinggalkannja,
Memenoehi keboetoehan pembatjanja.
Akan Al-Moe'min saja poedjikan,
Karena beloem saja dapatkan,
Soerat kabar jang memadjoekan,
Oentoek doenia, acherat diterangkan.
Elok dan tjantik poela roepanja,
Dengan digambar sebagai symboolnja,
Agar bertambah himmah pembatjanja,
Laloelah radjin meamalkannja.
Moerah dan ringan poela harganja,
OEmoem soepaja memperloekannja,
Membajar harga soerat kabarnja,
Itoelah memang kewadjibannja.
Nama Al-Moe'min telah masjhoerlah,
Oleh kebidjakan para kemoedinjalah,
Lebih2 Redactienja soesah dan pajah,
Elmoe amalnja, balaskan ja Allah.
Hasilkan ja Allah maksoed Al-Moe'min,
Sedang memimpin para Moeslimin,
Agar dislamatkan Allah fiddarain,
Rahmat dikoernial Rabboel-alamin.
Oleh karena itoe beramallah kita,
Nasehat Al-Moe'min jang berharga,
Itoelah akan menslamatkan kita,
Elmoe amal soleh mendapat sjoerga.
Blaradja, 1 April 1939.

Toetoeran Tasaoef.


koe Al-Madani
Samboengan A. M. No. 13.
Katiloena anggahota anoe koedoe di¬
djaga teh nja eta lisan (letah).
Kanimatanana boga letah geus teu ke¬
dah didadar pandjang lebar deui, lanta¬
ran sarerea pada ngarasa, nimatna boga¬
letah, nja eta sadjabana ti oerang bisa
ngomong teh, oerang bisa ngarasakeun
roepa2 rasana kadaharan, mana noe amis,
mana noe asin, mana noe pait, mana noe¬
peuheur.
Tah! nja ieu pisan letah, anggahota
anoe katjida gagah perkosana teh, bener
henten toelangan, tapi ana datang adat¬
na anoe doegal, matak ngagendjlongkeun
doenja.
Letah lamoen dioembar sakahajangna
anoe tangtoe matak narik kana pibahla¬
eun doenja acherat.
Timbalan K. Nabi s.a.w.:
etaal ik djo


j dat soo gas 6 des di
Hartosna: „Hidji djalma anoe ngomong
koe sakalimah, sarta pang ngomong
kitoe teh soepaja diseungseurikeun
koe batoer, manehna baris ragrag
kana dasar naraka toedjoeh poeloeh
taoen."
Deui saoer Malik bin Dinar:


clo de lang dile diatas asli is
...
ck de eti jab djo di Djat


el 9 ki
Hartosna: „Lamoen maneh ngarasa teuas
hate, badan ngarasa lembek teu ta¬
nginas kana ibadah, ridjki ngarasa
katjida hesena, moal salah deui eta
teh tina lantaran maneh geus ngo¬
mongkeun omongan anoe teu aja
goenana."
Samemeh oerang terang mah, siga teu¬
aja matakna ari njieun piseurieun batoer
teh, siga teu aja matakna ngomong teh
ari anoe wenang mah (lain ngabohong,
lain ngoepat) tapi kitoe boektina.
Sadjaba ti eta omongan noe teu aja
goenana doenja acherat, matak isin koe¬
Malaikat Kiroman Katibin oge, lantaran
ngagawekeun ka arandjeunna sina noe¬
lis-noeliskeun kana omongan anoe teu
aja goenana, katoeroeg-toeroeg eta toe¬
toelisan teh dioeningakeun ka Goesti
Alloh. Isin temen, adjrih temen, toe¬
toelisan oerang pinoeh koe omongan
tjangkarangbongkang woengkoel, katam¬
bah-tambah eta verslag oerang anoe ti
barang borodjol nepi ka maot teh, djaga


di poe kiamat, dipiwarang koedoe diba¬
tja ditetek saketjap-saketjap, di hareu¬
peun sakabeh machloek dina djero saki¬
toe hoeroe-harana, dina djero sakitoe
lapar djeung dahgana, bari diseukseukan
djeung diwiwirang.
Koemaha pirasaeunana dina waktoe
eta, moal aja geusan njaroeakeun. Eta
teh dina omongan anoe wenang, omongan
anoe haram mah geus taja tjaritakeu¬
neunana deui.
Anoe matak Bagenda Aboebakar mah,
salawasna ngaheumheum batoe, nja eta
soepaja oelah loba teuing sasaoeran,
sarta andjeunna njaoerkeun kieu:
si desbesd las
Hartosna: „Nja ieu pisan anoe ngarag¬
ragkeun ka kaoela kana pirang2 ka¬
hinaan teh". (njaoerkeunana kitoe,
bari njandak kana ilatna).
Aja deui hidji oelama, djenenganana
ousoleyde andjeunna hidji waktoe
ngaliwat ka hidji gedong anoe kakara
anggeus. Tina kagetna ningali eta ge¬
dong, nepi ka aja manah hajang naros¬
keun, sarta teroes koe andjeunna ditaros¬
keun ka noe aja di dinja, saoerna:
„Sabaraha boelan ieu gedong teh dipi¬
gawena?"
Saparantosna sasaoeran kitoe, andjeun¬
na emoet, naon goenana make toenjoe
tanja kana ieu gedong, toer teu aja
mangpaatna ngaloearkeun eta omongan.
Koe kadoehoengna andjeunna ngaloear¬
keun eta kasaoeran anoe sakitoe pon¬
dokna, teroes njiksa andjeun, saoem li¬
lana sataoen, itoeng2 ngiparatan eta
omongan tea.
Samboengeun.


Koekoepingan Lgno. 562.


Ngoeping koe tina retjetna pareboet
tjatoer, dina oeroesan Talkin dibagian
Islam, parantos mangtahoen-tahoen teu
atjan aja kaberesan, pribados bade nga¬
songkeun pependakan, tina 3 doeloer
dina lingkoengan Islam.
Tjeuk doeloer ka 1, matja Talkin di
Makam teh soenat, margi dilebet eta
Talkin aja doa noe moestazab.
Tjeuk doeloer ka 2, teu perloe matja
Talkin di Makam, da majit mah moal
ngareungeu naon2, da hartina Talkin teh
papatah.
Tjeuk doeloer ka 3, keun bae sanaos
teu ngoepingeun oge, atoeh keur oerang
noe hiroep, ngabandoengan kana papatah
Talkin tea, da oerang oge baris maöt,
soegan aja hidji-hidjieun kalimah noe¬
ngarti dina basa Arabna, tjenah teu ngarti
taroskeun ka noe ngarti, ngilari waktoe
noe salse.
Pamendak djisim koering mah, eta
matja Talkin di Makam, tetep hadena
imma ngareungeu, waimma henteu. Margi
sakoer noe hadlir pada terang jen pa¬
patah eta teh, sarta sarerea pada emoet
kana adjal; meureun sahanteuna bae¬


Samboengan A. M. No. 14.


LEBARAN DINA POE DJOEM'AH.
Lamoen baroeng poe lebaran djeung
poe Djoema'ah, pikeun oerang lemboer
anoe boga kawadjiban solat djoemlah di¬
kota, sarta sarolatna lebaran tea di kota,
maranehna teu kawadjiban djoemlah,
noeroetkeun nas noe kaoengel dina kitab
Moehadzab bab djoemlah katja 109.
2 d
**
9 maats van op de op dan ole
De 2 .....
 jas loepan de je die laas sa


4


—


gbare di dan die al des tidak
olde zaal de oplill terl) dala


 


nal dilaloes dari dan slaan, kar


SMAN
Soendana:
Lamoen baroeng poe lebaran dj.
poe Djoemaäh, sakoer oerang lem¬
boer noe saralatna lebaran di kota,
meunang teroes baralik ka saimah¬
imahna, sarta naringgal kana salat
Djoemaäh, lantaran aja riwajatna
Sajidina Oestman r.a. noe ngadawoeh
kieu dina nalika hoetbah: „He djal¬
ma-djalma! Dina poe ieu baroeng
pisan lebaran reudjeung Djoemaäh.
Sakoer oerang pilemboeran noe ka¬
rep hajang Djoemaäh djeung oerang
sarerea euweuh halanganana, tapi
lamoen rek balik sarta rek naring¬
galkeun solat Djoemaäh, meunang
teu aja halanganana.
Koe ieu nas, oerang meunang kajaki¬
nan jen wenangna ninggal Djoemaäh
dina poe lebaran teh, ngan pikeun oe¬
rang pilemboeran anoe waloerat dina


Komo lamoen nalkinkeunana tea toeloej
disalin koe basa noe pikahartieun koe¬
hadlirin, beuki hade bae.
Paosna katrangan sae tingalian A. M.
noe parantos2 bae.

milir-moedikna ka masigit bae; riweuh
koe ajana lebaran, mana waktoe soekan2
mana waktoe zarah2 silatoerahmi. Ari
solat Djoemaäh tea kapan goegoer koe¬
waloerat mah, tjara anoe gering atawa
anoe oedoer koe hoedjan gede.
o
delijk dan tiad
„Djoemaäh goegoer koe waloerat."
OEDOERNA SOLAT.
Ngan doea roepa oedoerna solat mah,
kahidji sare, kadoea poho. Tapi sare noe¬
geus mandjing waktoe solat mah, henteu
kaäsoep oedoer.
QODO SOLAT.
Saha2 anoe boga kawadjiban ngalako¬
nan solat toeloej ditinggalkeun, wadjib
dikodoanana boh koe lantaran aja oedoer
ti salasahidji anoe tadi atawa teu aja
sabab naon2, sabab aja dawoehan Ro¬
soeloelloh s.a.w.:


.


5 Sllatiga 
oeboe
„Saha2 noe sare nepi ka-pot solat
wadjib digodoanana dimana inget
kana eta solat.
Djaba ti eta aja riwajat kieu:


SM diri las die alle in de tadi d


J
„Dina hidji waktoe Rosoeloelloh
kasiangan soeboeh, nepi ka kakan¬
toen netepan soeboeh, koe mantenna
teh teu boeroe2 digodoan. Sabada
mantenna kaloear ti wadi nembe di¬
godoan.
Kaoengel dina kitab Moehadzab, jen
Ibnoe Ishag parantos ngadawoeh kieu
o
2e vitas na) die hal las
„Lamoen solat ditinggalna teu
kalawan aja oedzoer, wadjib boeroe2
digodoanana, iwal lamoen roepek
waktoe solat noe wadjib harita, eta
mah koedoe diheulakeun noe wa¬
djib harita bae."
Tjara boga godoaneun poeasa; lamoen
kaboeroe koe boelan Poeasa, anoe koe¬
doe diheulakeun teh poeasa boelan eta.
Dawoehan Sjech Ibnoe Hadjar: „Pikeun
djalma anoe boga godoaneun, koedoe
ngadoekdoek godo bae oelah migawe
naon2, iwal ti kaperloean anoe teu beu¬
nang ditinggal, kajaning: kasab keur
nafakah anak rabi, mandi, dahar ngi¬
noem, djeung salianna. Lamoen boga
solat godoaneun anoe katinggalna lan¬
taran oedoer, soenat boeroe2 dina godo¬
na, nja kitoe deui merelekeunana godo
lamoen rea mah waktoe solat anoe ka¬
liwat"
lalb pel dal
Teraskeuneun
Q. I.


TARTIB.


Pangaweroeh-Paoesahaan.


Sagala hal lamoen dibarengan koe¬
tartib, moal soelaja dina benerna, dina
oeroesan naon bae, tjara ieu, katartiban
istri patani di pilemboeran:
Di awewe maloem di kampoeng, bo¬
boko noe ditoempangan koe tjoet, dise¬
lapan peda beunang meuleum, djeung
gendjer beunang njeupan, rigidig diais
bari ngadjingdjing teko dieusi tjai enteh
noe masih keneh haneut tjaina, indit
nganteuran noe djadi „goestina".
Ti kadjaoehan keneh salakina geus
katembong ngoelangkeun patjoelna. Ba¬
rang geus deukeut kareret koe salakina,
jen pamadjikanana datang. Matjoelna
ditoenda, toeloej kokotjok leungeunna
gek sidengdang dina galeng, koesiwer
moeka babawaan pamadjikanana.
Memeh prak dadaharan panganteuran
noe sakitoe geus nembrakna teh, salaki¬
na ngomong: „Baroedak geus aridit ka¬
sakolana? Djeung kaperloean noe perloe
di imah geus beres?"
Barang pamadjikanana ngadenge omo¬
ngan salakina kitoe, semoena rada han¬
deueuleun, lantaran disangka sambewara,
teu njaho kana kawadjiban noe djadi
awewe, toeloej ngadjawab bari rada ke¬
tjoet: „Koering moal datang atawa teu¬
perloe nintjak ieu galeng ajeuna, lamoen
tatjan beres sakoer kaperloean di imah,
kalawan tartibna. Taja petana koering
mah njoenatkeun anoe perloe, merloekeun
anoe soenat, moal „njeungeut damar di
soehoenan."
Ngadenge djawaban pamadjikanana ki¬
toe, salakina boengaheun pisan, lantaran
sidik bodjona teh „istri sadjati" Ti
dinja mah kakara prak bareng dalahar
panganteuran pamadjikanana tea, sarta
kabina-bina nimateunana, asa sagala ka¬
tjoemponan.
Panembrong
Panjamboeng red. leu kadjadian, pohara
saena pikeun toeladeun anoe nger¬
sakeun noelad kasaean.


25%
25%
KONING
Djoeragan palaj oeninga eusi¬
na kitab Berzandji?
Enggal moendoet dikintoen
kitabna karangan Dirg. R. H. H.
Alrasjid bin Qualiubi, tilas Vice
Consul Djiddah.
Basana, basa Indonesia anoe
gampil, pangaos biasa f1,50.
Noe pesen doegi ka seep sasih Mau¬
loed kenging korting 25%, tampi di boe¬
mi (djadi f1,12).
Noe ngantos pesenan
Taman Poestaka Sari
Groote Postweg West 36, Bandoeng.


(samboengan A. M. no. 13)


Nilik kana tjariosan dina A.M. no. 13,
atoeh harga kopra (kalapa) teh henteu
goemantoeng kana rea-saeutikna kopra¬
woengkoel, tapi oge kana rea atawa sa¬
eutikna barang2 lian, noe sami pada
ngandoeng dzat gemoek tjara kopra tea,
sapertos bangsa katjang2, siki kapas,
gemoek ti chewan2 enz.
Koe sabab kitoe atoeh kopra (kalapa)
woengkoel mah teu bisaeun ngarobah
hargana gemoek. Tjobi bae tingali, wi¬
reh di oerang woengkoel geus ngabo¬
gaan 28% tina reana kopra di doenja
noe diiangkeun ka loear nagara (export),
kaajaan kopra di oerang teh samasakali
teu bisaeun ngarobah harga gemoek di
pasar doenja.
Oepami oerang njoektjroek - ngoelik
kalawan enja2, tangtos kaoeninga, wireh
kopra di oerang teh beunang dibagi kana
2 doeoeman, nja eta:
a) kopra noe asal ti Poelo Djawa
pitoein,
b) kopra noe asal ti Poelo2 loeareun
Poelo Djawa.
Doepi kopra noe asalna ti Poelo Dja¬
wa biasana nja sok didamel minjak di
fabriek-fabriek di dieu bae. Ari kopra¬
noe asal ti Poelo2 sedjen, nja eta noe¬
sok diariangkeun ka pasar doenja (export).
Hargana kopra ti Poelo-Poelo sedjen
goemantoeng kana harga kopra di pasar
doenja djeung ongkos-ongkos ngirimkeu¬
nana, demi harga kopra di Poelo Djawa
mah sakoerang-koerangna sami sareng
pasar doenja.
Ajeuna sing telek ieu masalah noe¬
kasebat dihandap hodjahna:
a) Oepami kopra di Poelo Djawa
katjida reana, eta hargana teu¬
matak djadi leuwih handap ti
batan harga di pasar doenja, lan¬
taran sakoer kopra noe teu pajoe di fa¬
briek-fabriek di dieu teh, tangtoe bisa
miloe didjoeal di pasar doenja. Sawang¬
soelna:
b) Lamoen kopra di Poelo Djawa
ingan saeutik pisan, tangtoe
hargana bakal naek, ngan naekna moal
gede, djalaran oepama hargana di Poelo
Djawa mahal mah, atoeh tangtoe
kopra-kopra ti Poelo2 sedjen bakal
ngotjor ngadon didjoeal di
Poelo Djawa.
Mangga lalenjepan hal ieu.
Baris aja samboengeunana,
Salamna poen
Tohir S. a.


Koropak.


Djrg. Agoes Prawiradidjaja H. B.
P. T. T. Afd. Fin. Bandoeng,
Kintoenan kanggo kw. II th. 39 katampi.
Djrg. Atmawidjaja Lgno. 2029.
Kintoenan f 1,60 kanggo kw. I, II th. 39.

GENDJLONG DOENJA
koe: M. MORAWI.


Taoen-taoen ajeuna „oenslas-ansloes“
djeung roerag-roeroeg teh geus teu asa
model deui, mani aja kana opat-limana
nagara noe djadi korban. Noe katerap
koe „panjakit roebat-riboet" babakoena
nagara2 fascis: Djerman, Italie djeung
Djepang. Kadjeun lamoen noe di-ans¬
loesna nagara noe rahajatna sabangsa
mah, saperti Djerman ka Oostenrijk dja
ka Memel, eta mah beunang dima'loem
tapi koemaha ari ieu mah bet make wa¬
ni-wani ngadjabel nagara-nagara noe¬
.
sedjen bangsa.
Poegoeh ari dina pidatona para gege¬
den fascis mah noe dikahareupkeun teh
ngan „hak marentah sorangan (zelf¬
beschittingsrecht), tapi lamoen katimbang
matak ngoentoengkeun atawa ngalobaan
pangaroehna mah, dirempak bae eta azas
toedjoean teh. Ari koe kitoe tea mah sare¬
rea oge geus oeninga jen djelema mah ka¬
lolobaanan kadjeun ngarempak agemanana
at. omonganana asal oentoeng sorangan.
Dina sadjarah doenja poeloeh2 tjonto
noe saroepa kitoe teh. Eta bae geura
basa sarengsena perang doenja oge Ing¬
gris, Prantjis djeung Amerika, bakating
koe hajang ngahengkerkeunana ka Djer¬
man geus teu inget kana kamanoesaan
djeung pikahareupeun, maroekankeun teh
rek kitoe bae salawasna. Nja kasalahan
ieu pisan noe matak ngageundjleungkeun
doenja djaman kiwari teh.
Lamoen dilenjepan koe oerang kadja¬
dian noe beh dieu - beh dieu teh hidji
tjiri jen keuraja machtsverschui
ving lamoen tjeuk basa Perteges tea
mah, hartina pindah2 kakawasaan ti noe¬
k
ieu ka noe itoe.
Tjoba bae, Djerman, hidji nagara noe¬
sarengsena perang doenja katjida heng
kerna teu bisa walakaja, ajeuna nepi ka di¬
pikagimir koe nagara2 noe baretona meu¬
nang perangna. Nja kitoe deui Italie dja
Japan. Tjindekna kakawasaan teh ajeuna
mah geus henteu dimonopoli koe Inggris
woengkoel, tapi parindah sawareh ka¬
Djerman di Eropa Tengah, ka Djepang
di Timoer Djaoeh, ari ka Italie di La¬
oetan Tengah (Middellandse zee). 
Noe pangpandeurina djadi korban „pa¬
njakit rereboet" nja Albania, dina A. M.
noe kamari oge parantos dimoeat bedja¬
na noe pondok. Sakoemaha noe parantos
kaoeninga koe para maos eta nagara teh
ti tadina oge parantos dipangaroehan
koe Italie, ajeuna didjabel pisan.
Ari pasalna noe dohir, nepi ka Italie
ngadjalankeun taladjak anoe saroepa ki¬
toe tea nja eta: Dina taoen kamari djen¬
dral Giopani Giro ti nagara Italie datang
ka Albania rek njieun parte fascis, par¬
tena Mussolini, sarta dibantoe koe hidji
menak Albania noe ngarasa boga had
pikeun djadi radja. Tapi ieu parte, koe ra¬
dja Achmad Zogoe dilarang, nepi ka eta
djendral teh balik deui ka Italie. Ari dibali¬
kanana deui Februari, boelan mangkoekna.
Menak noe hajang djadi radja tea,
Se Beg Vrlacy Astiori ngaranna teh, nji¬
eun komplotan, tapi kaboeroe kabetah¬
keun, malah toeloej ditangkep.


Koe ajana eta kadjadian noe aja pa¬
sangkoetna djeung Italie, nja Mussolini
ngasongkeun poerstelan ka Albania, soe¬
paja Astiori tea dikaloearkeun ti boei.
leu poerstelan ditolak koe Zogoe toe¬
loejati dinja aja deui roepa-roepa baba¬
damian antara eta doea nagara teh, tapi
djigana bae koerang njoegemakeun ka¬
Mussolini, boektina teu mangkoek sawa¬
tara lilana ti harita Italie ngiang2-keun
soldadoe ka Albania.
Mimitina mah ngalawan balatantara
Albania teh, malahan ngenta toeloeng
sagala ka nagara Joego Slavia, nagara noe¬
tapel wates ti kaler, tapi teu mere ban¬
toean da tjenah nagarana njobat djeung
Italie. Tangtoe katjipta koe oerang oge
dimana rek bisa nakisna nagara noe sa¬
kitoe leutikna ka nagara noe sakitoe
rongkahna. Kapan noe dilangkeunana
oge aja kana 170 kapal perangna katoet
poeloehan reboe pradjoeritna, dibarengan
koe mangratoes-ratoes kapal oedara.
Kapikir meureun koe djendral2 Albania
oge jen euweuh goenana pisan ngalawan
teh, kalah ka mitjeunan djiwa bae, nja¬
toeloej ngembarakeun ka rahajat soepaja
oelah ngahalangan aboesna soldadoe ka¬
nagara.
Sanggeus pradjoerit Mussolini daratang
ka Tirana—iboe kotana Albania, —gege¬
den2 dj. pamarentah dj. radjana arindit ka¬
Griekenland, noetoerkeun radja istri noe¬
enggeus tiheula angkatna ka eta nagara.
leu bedja keur nagara demokratie mak
matak beuki ngahariwangkeun bae. Naha¬
naon maksoedna nagara-nagara fascis
ka hareup teh? Beuki dieu beuki sara¬
kah bae aksina teh nepi ka nagara-nagara
Balkan (Roemenia, Boelgaria, Joego-Sla¬
via, Griekenland djeung Albania) mah
kakepoeng bae koe Djerman dj. Italie.
Albania dilindihna koe Italie, oge soe¬
paja bisa nempat-nempatkeun balatanta¬
rana di eta nagara, nepi ka pangaroehna
di Balkan ngagedean.
Da ari ngarah keur lapang dagangan
atawa hasil boemi tjara Habsi mah djadja¬
oeheun, sabab Albania mah nagara toeloe¬
nganeun tina djihat karahardjaanana oge¬
Koe sabab eta Inggris, Prantjis djeung
nagara-nagara noe aja di bagian Balkan
gantjang babadamian, sarta para minis¬
ter2na anoe keur parakantji oge, gentak
maroelih ka sakantorna-sakantorna.
Panjeukseukan dina soerat2 kabar na¬
gara demokrasie teu woedoe hebat, itoe
ieu pada njempad, malah Toerki oge teu
tinggaleun, da tjitjingna dina koengkoe¬
roengan Balkan keneh, ngan noe teu pi¬
piloeeun teh Joego-Slavia, koe lantaran
pangnjantong-njantongna pisan ka Italie
dj. Djerman, bisi djadi korban noe kadoea.
Noe ngamoepakatan ka Italie teh, ngan
Djerman woengkoel, da sobat dalitna tea,
malah make njeboetkeun jen lain Italie
noe ngagoedjroedkeun teh, tapi Inggris,
make ngagokan Italie di Laoetan-Tengah,
sedeng eta laoet teh ajana sakoerilingeun
Italie. Djadi pantes pisan Italie boga
kakawasaan di dinja teh, tjara Djerman
di Eropa-Tengah.


Pamanggih Djerman kitoe teh geus.
mindeng dipidatokeun koe Benito Mus¬
solini, jen priboemi koedoe ngawasa di
imahna sorangan.
Djadi toengtoengna sili reboet kaka¬
wasaan, antara parte Djerman-Italie¬
Djepang djeung parte Prantjis-Inggris.
Inggris djeung Prantjis emboeng ngoe¬
rangan kakawasaanana noe geus kamilik,
ari Djerman djeung Italie hajang pada
ngabogaan kawasa di dinja teh.
Soepaja pangaroehna di Balkan henteu
ngoerangan, Inggris geus njieun babada¬
mian tjara noe geus ditoelis tadi di
loehoer. Boeahna eta babadamian nja eta
Inggris rek mere pitoeloeng ka Grieken¬
land djeung Roemania dimana aja noe¬
ngaroeroeg.
Sabot Albania dikorojok koe Italie,
Spanjol noe dikapalaan koe Franco, geus
aboes kana parte „njegah bahaja koe¬
minis" leu kadjadian teh tambah nga¬
hawatirkeun nagara2 demokrasie, malahan
djadi wangkongan sabagian pers di
Prantjis, magarkeun fascis rek njieun
poelitik ngepoeng ka Prantjis, djadi pa¬
ngajonan poelitiek Chamberlain noe ha¬
jang nahan aksina fascis tea.
Tah kitoe kadjadian2 dina minggoe
noe anjar kaliwat, di bagian Eropa mah.
Demi kaajaan di wewengkon Laoetan¬
Tedoeh, noe njekel rol dina politiek teh,
Djepang. Pangna Djepang njieun taladjak
noe telenges di eta wewengkon, kapaksa
koe loba teuing rahajatna.
Sedeng tempatna ngan oekoer leuwih
gede saeutik ti poelo Djawa, ari raha¬
jatna leuwih ti genep poeloeh malioenna.
Djaba ti eta hajang ngabogaan pasar
daganganana noe laloeasa. Pikeun nga¬
laksanakeun tjita-tjitana noe di loehoer
tea, kapaksa koedoe ngareboet nagara
batoer, nja eta Mansjoeria noe geus lima
taoen didjabelna, ajeuna nagri Tiongkok
noe keur dihantja.
Sadjeroning ngoembar napsoena teh
geus tangtoe koedoe pabentrok djeung
Inggris, Prantjis, Amerika, Roeslan. Lain
bae eta opat nagara teh paoer kaganggoe
djadjahanana, tapi oge kapentinganana
di nagara Tiongkok. Sabab Tiongkok teh
ti baheulana oge dipangaroehan koe na¬
gara Koelon bae, malah diseboetna oge
satengah djadjahan (Semi-Kolonie). Koe¬
kaajaan noe saroepa kitoe, saban madjoe¬
Djepang, madoek kana kapentinganana
nagara Koelon, kitoe bae salawasna. Noe¬
matak lamoen aja karoesoehan di Eropa
teh, Djepang mah pohara soegemana.
Ajana sosobatan antara Djepang, Djer¬
man djeung Italie oge, nja eta keur nga¬
djalankeun tjita-tjitana: „priboemi koedoe
ngawasa di imah sorangan".
Malah soesoembarna Djepang mah
nepi ka hajang ngabasmi oerang Koelon
ti Asia, sabab Asia keur bangsa Asia
deui, tjenah.
Noe matak meudjeuhna pisan pama¬
rentah di oerang tataharna beuki soehoed
ngalobaan kapal perang djeung baladna,
soepaja dimana aja roesoeh bisa nga¬
djaga sorangan, teu karana nga¬
rep2 pitoeloeng batoer.

Ketakna kolleha Aboeja, Toean H.
Paririmbon geus kaoestara koe¬
sarerea, jen teu aja deui kalagianana
kadjaba ti ngabibita koe gandjaran. La¬
moen kitoe teh, kitoe..... pigandjara¬
neunana; sakitoe poeloeh pahlana, sakitoe
ratoes kahadeanana, widadarina disalba¬
keun, koema karep. Pang kitoe katjapa¬
nganana sakadang kolleha, kaharti pisan
koe Aboeja oge, sabab andjeunna pohara
kabina-bina, malah loear biasa tomana
kana gandjaran teh, sagala roepa teh
karana olih bae.
Sakali mangsa mah koe Aboeja teh
disoesoel tepoes, naon sababna noe matak
ari kasaoeran mah lillahi ta'ala¬
lillahi ta'ala bae, tapi ari pada¬
melan ngebon gandjaran.
Demi lemekna ka Aboeja madjarkeun
teh, poegoeh bae sagala oge koedoe
karana Alloh, ngan bae sadjeroning kitoe
teh, moal salah deui toemibana gandjaran
kai oerang, lantaran sagala roepa oge
geus didawoehkeun koe Maha Soetji.
Tjenah eta, Goesti mah wenang njiksa
anoe hade djeung ngagandjar anoe go¬
reng tea, eta mah koe oerang, tjek kolle¬
ha Aboeja teh, oelah dipake alesan,
sabab lamoen sagala roepa ngarepkeun
kawenangan Maha Wisesa kitoe, oerang
atoeh bahoela ka noe ngajoegakeun.
„Naha geuning toean Hadji, ari toma
kana banda mah koe toean Hadji di¬
larang keras?" tjek Aboeja.
„Tah.......... kitoe", walon sobat
medok Aboeja teh „ana geus papanggih
djeung kolot anoe boetek tjara Aboeja,
ripoehna teh. Ari toma kana kadoenjaan
mah baloekarna teh tangtoe tjara Aboeja
tea bae, teu kaop aja koreh- koreheun
sok tjoel kana waktoe, kadjeun engke
ditaoer koe godo, toengtoengna waktoe
lapoer, godo.......... henteu. Lamoen
geus ngabadjoe mopohokeunana, tinang¬
toe papanggih djeung poho pisan, la¬
lawora pisan“
Ti dinja mah koe Aboeja teh dihan¬
tem bae dipikiran, dipilih-pilih koe Aboe¬
ja, toeroetan... entong, toeroetan....
entong; dihantem koe Aboeja dibalitoeng¬
keun. Demi hasilna, tjondong ka Toean
Hadji, ari lantaran karasa koe toma
oesaha tea. Pang toma oesaha teh, koe¬
lantaran hajang hasil anoe loba.
Lamoen tani hajang rosa beubeuna¬
nganana, meureun pagaweanana koedoe
aloes reudjeung soehoed. Djadi lamoen


hajang gandjaran oge, ibadahna koedoe
tegep. Dimana ibadahna geus tegep,
datang bogoh; sarta dimana geus bogoh,
tjoel pangarep-ngarep, kop kana karana
Alloh.
Poegoeh, ari kitoe tea mah, tjek dina
pikiran Aboeja teh, orokaja koe hese¬
pisan ngabiasakeunana teh. Eta bae
Aboeja mah, hajang oelah ninggalkeun
bismillah, mani teu atjan laksana keneh
bae, leuwih mindeng pohona manan
ingetna. Malah sakali mangsa mah mo¬
del-aneh pisan.
Kalakoean Aboeja geus ngalemah pi¬
san, heuleut sapoe sok njatjar djanggot
djeung koemis, ngarah oelah etjes teuing
kembang bodasna. Tempo-tempo, dima¬
na si nini keur riweuh, noe sok nga¬
woelaan keur njatjar teh, intjoe Aboeja,
oemoer opat taoen; sina njokot tjai ha¬
neutna, sina njokot andoekna, djeung
sina njokot saboenna.
Dina sakali mangsa, sanggeusna si
intjoe anggeus laladenna, sabot Aboeja
bebenah, manehna dioek gigireun Aboeja
ngalaladjoan. Doemadakan, lantaran
Aboeja loba poho batan inget tea, djol
rek gasroek bae, njatjar. Aboeja digebah
koe intjoe, pokna teh: „Hihhh, naha
Boeja teu „bismillah heula, djol-djol pek
bae, paingan Aboeja sok raheut atoeh"
Tjoel peso kop intjoe, Aboeja teh
toeloej dioesapan, bari njaloekan si nini
lantaran sakitoe modelna; Aboeja eleh
koe intjoe orok beureum.
Pang eta boedak kitoe, sapedah di¬
mana manehna rek tjoerat tjoret, koe¬
Aboeja sok dititah matja bismillah heula,
komo ari daharna bareng djeung Aboeja
mah. Sanadjan teu atjan njahoeun di
gandjaran oge, papagah Toean Hadji
Paririmbon teh, koe Aboeja sok dioper
bae ka boedak. Tah kitoe, hasilna. Pai¬
ngan sagala roepa teh koedoe toeman ti¬
boeboedak, koedoe ditjontoan koe kolot
sina nendjo kolot.
Tjatjakan lamoen Aboeja reugeudjeug
tjara adjengan, meureun itjeusna intjoe
Aboeja teh, leuwih ti ajeuna.


Tatjan poegoeh.
Dina A. M. No. 13 geus dimoeat bedja
noe asalna tina s. k. „Java-Bode" jen
loba pengharepan kana dipotonganana
deui gadjih djeung pansioenan, tapi
make ditambahan, jen minister djadjahan
toean Welter teu moepakateun kana eta
niatan.
Tah ajeuna sala-sahidji pembantoena
„J. B. di Den Haag (nagri dingin)
nelegram ka redactie jen minister dja¬
djahan teh jakin moal ngamoepakatanana
kana motong gadjih teh.
Geus teu koedoe ditjaritakeun deui
jen ieu bedja matak ngaboengahkeun ka¬
noe karagoengan kapentingan. Ajeuna
oepama moal toeloes rek ngoeroed tina
gadjih, pikeun ngoerangan katekoran,
kapaksa koedoe naekkeun roepa-roepa
padjeg, sarta bakal keuna ka sarerea.
Ari aloesna mah tjek bedja teh nagara
Nederland sorangan noe koedoe njombo.
Babakoena tina doeit eukeur balatantara,
da nja ieu pisan noe matak nekorkeun
gede kana kas teh, sabab lobana ongkos
keur balatantara woengkoel, leuwih
ti 120 malioenna. Madjarkeun teh koe¬
lantaran Nederland noe panggedena bo¬
ga kapentingan dina oeroesan balatan¬
tara, merenah pisan lamoen eta ongkosa
bagian panggede-gedena ditanggoeng
koe Nederland, lamoen henteu rek ka¬
behanana oge.


Koropak.


Djrg. Darmaatmadja Lgno. 2771.
No. Lg. anoe leres no. 2771. A. M.
no. 1 th. 39 parantos seep.
Djrg. Natasapoetra Lgno. 2653.
Kitab Panoetan agoeng parantos di¬
kintoen deui, moegi katampi.
Djrg. H.M. Sjaronie Asjari Lgno.2371
Kintoenan f0 80 kanggo kw. 1 th 39.
Djrg. R. S. Soekrijawidjaja Lgno. 1445.
Kintoenan f2.30 kanggo kw. III+IV th
38 + kw. I. th 39
Djrg. Accoob Lgno. 2193
Kintoenan f2,30 kanggo kw. IIITIV th
38+ kwith 39.
Djrg. Tohir Lgno. 1867.
Kintoenan f0,80 kanggo kw. I th 39.
Djrg. R. Natadilaga Lgno 2638.
Kintoenan f4,— kanggo kw. IV th 38.
sareng kw. 1 + II + III + IV th 39.


Djaba ti ongkos2 keur balatantara noe¬
loba teh, oge doeit keur kaperloean noe¬
indit verlof ka nagri Walanda meh kana
doea poeloeh malioenna. Ari ngeunahna
ngan keur noe arangkat ka nagri bae,
noe majarna balarea.
Aja deui djalan noe matak ngenteng¬
keun ka nagara teh, tjek anoe aroeninga
kana kaoeangan nja eta direksi2 maska¬
pe noe boga paoesahaanana di Indonesia
saperti B. P. M., K. P. M. djeung rea2
deui, sina matoeh di Batawi atawa di
mana bae asal di Indonesia, soepaja
padjeg kasabna diaanslag koe pamaren¬
di oerang (Indische regering). Mangka¬
ning lain loeloemajanan aja kana mali¬
oenna. Ari ajeuna eta belasting teh
diaanslagna koe Nederland da tjitjingna
oge direksi teh di eta nagara, djadi
noe malioenan tea oge aboes kana kan¬
tong pamarentah Nederland.
Kitoe timbanganana dina roepa2 soe¬
rat kabar. (Morawi).


Adm. A. M.

Openbaar vergadering
congres Pasoendan.
Dina poe Minggoe 9 April '39 cong¬
res Pasoendan ka 24 geus ngajakeun
openbare vergadering, tempatnja di H.I.S.
Pasoendan Tjiandjoer, adegan noe weu¬
teuh pisan. Noe matak congres di dieu
oge, manawi bari ngaleuseuhan adegan
anjar. Tjeuk bedja anoe beunang diper¬
tjaja, ongkosna oge beak lima belas
reboe roepia, aloesna adegan djeung
gedena, koe noe maos tiasa kagambar
tina ageungna bahroeteng noe bieu.
Anoe saroemping kalintang seueurna,
kaom iboe aja kana 50 na.
Vergadering dipingpin koe voorzitter
H. B. Pasoendan djoeragan Oto Iskan¬
dar di Nata. Saparantosna andjeunna
nganoehoenkeun ka hadirin, choesoeson
ka wakil pamarentah, wakil pers djeung
ka wakil2 perkoempoelan, andjeunna nga¬
babar politiek loear negri, achiroelkalam
koemaha sikepna nagara oerang ka loear
negri. Nja koe ieu biantara diboekana
pasamoan.
Saparantosna, noe kagiliran njarios djrg.
Enoch Wethouder Cheribon, andjeunna
nerangkeun „hartina djeung hak desa",
njariosna matak kaharti, teu bosen noe¬
ngadangoe.
Diteraskeun koe djoeragan S. Mihardja
njarioskeun „goenana kaom istri berdjo¬
ang di raad2
Anoe sasaoeran pangpoengkoerna djrg.
ljos, ngababar perkawis „Landrente".
Poekoel 12 pasamoan ditoetoep, kala¬
jan aman, toer matak soegema.
Verslaggever A.M.
Kongkoer Amal ma'roef tea.
Djrg. Sobana Bd.
Artos f 2,40 kanggo 3 langganan ka¬
tampi lebet kana kw. II th 39, sareng
noe ti pajoen djedjeg 5 langganan. Ki¬
tab „Roekoen Islam sareng hikmatna
hatoeran djoeragan gratis parantos di¬
kintoen per post.
Noe sanesna diantos. Hatoer noehoen.
Adm.
Raksa Mitra Poetra.
Bestuur ieu roemah pertoeloengan nga¬
hatoerkeun sewoe2 noehoen ka para
djoeragan2 noe parantos maparin hadiah
kanggo malihara anoe rara masakat:
1. Djrg. R. M. S. Soerianingrat f 0,20
Rd. Hasan Soemadinata f 0,30
Rd. Hoesein Padmadiwirja f 0,05


f 0,15
Rd. Adoeng
f 0,20
5. „ Rd. Natadipoera
f 0,40
S. Nataatmadja
6.
»
f 0,05
R. Martadiredja
Sadajana
f 1,35


Verslag Boedhi Wening.
leu teh hidji kempelan anoe maksadna
toeloeng - tinoeloengan reudjeung pada
kantja dina meunang papait gede, diadeg¬
keunana koe alpoekahna Pensioenbond
afdeeling Tjiandjoer, namoeng sanes keur
pansioenan bae, sadajana oge tiasa lebet
djadi lid kalawan hak-hakna kenging
pertoeloengan teu aja bentenna. Oenggal
sasih verslagna dioearkeun, malah verslag
sasih Maart 1939 ieu kaserat di handap:
Keadaan oeang kas penghabisan boe¬
lan Maart 1939.
Penerimaan.
Saldo boelan Februari '39 f 51,55
Wang entre dalam bl. Maart '39 f 6.—


Contributie 1939
f 12,825
Wang blanco
f 0,15
Totaal f 70,525
Keloearan.
ddo. 6-3-39 membeli bor
f 1,25
11-3-39 Soembangan ke¬
pada R. Tirtaadi¬
sasmita f 5.—


13-3-39 membeli 10 kapoer f 0,02
13-3-39 Transport Comm. f 0,10
f 6,37
Saldo 31 Maart '39 f 64,15
Totaal f 70,525
Djrg. Enom Linggawangi.
Artos f 0,75 katampi. Kitab Pahlawan
Islam basa Soenda.


ditoetoep. Saenggeusna toeloej ngirim¬
keun oetoesan ka Ambassade Italie di
London, soepaja pamentana eta gempoe¬
ngan diasongkeun ka pamarentah Italie:
Sawareh nagara Arab saperti Mesir,
Jaman, Nedjed, lain ngan protes bae.
tapi djeung sasadiaan, geusan ngajonan
lawan. Mesir mah ngoeatan balatantara¬
na teh di sabeulah koelon tapel wates¬
Sejbia djadjahan Italie.
Sadjeroning riboet di Eropa, Inggris
mah koedoe ati2 nginget2 kapentingan
di Palestina. Djigana rek ngarobah po¬
litiekna di ieu tanah. Boektina ajeuna
leider2 bangsa Arab Palestina djeung
gegeden-gegeden pamarentah nagara2
Arab daratang ka Kairo pikeun babada¬
mian djeung Ambassadeur Mesir di
Inggris noe ngasongkeun proerstelan
ti pamarentah Inggris. (Morawi).
Ngistrenan Sinoehoen.
Ti Solo dibewarakeun jen ngistrenan
Kdj. Sinoehoen teh parantos opisil di¬
tangtoekeun dina poe Rebo tanggal 26
April noe bakal datang. Tg. 20 April
ngalihna ka karaton paranti para Soe¬
soehoenan. Sabada ngistrenan bakal
djengkar ngoerilingan kota sarta sasa¬
roempingna deui ka karaton prameswa¬
rina Kdj. Sinoehoen bakal teroes diang¬
kat kana Ratoe Pakoe Boewono. (Morawi)
Tatahar.....


Doenja Islam.
Patali djeung aksina Italie di Albania
doenja Islam katjida ngarendjagna, koe¬
lantaran noe djadi korbanna eta aksi
fascis teh sasatna nagara Islam. Di
oenggal kota2 galede di nagara2 Islam
para djago2 pakoempoelan njieun gem¬
poengan pikeun ngabadamikeun eta ka¬
djadian noe aja patalina djeung Islam.
Malahan oeroet minister kahidji na¬
gara Soeria mah, Jamil Mardam geus
njieun katrangan jen eta taladjak Italie
saroea djeung prak-prakan barbaren
(djelema noe katjida teu sopanna) sarta
ngagendjlongkeun nagara2 Arab djeung
doenja Islam.
Soerat kabar Islam kabeh ngamoeat
ka-teu panoedjoeanana. Di nagara Ma¬
rokko djeung Tunis, djadjahanana Pran¬
tjis, rahajat Moesliminna ngirim-ngirim¬
keun protes ka Toean Besarna, eta
djadjahan, dibarengan koe katerangan
jen maranehanana masih keneh satia ka¬
pamarentahan Prantjis sarta sabisa-bisa
rek ngabela lemah tjaina.
Oge Moeslimin di London — iboe kota
nagara Inggris — njarieun pagempoengan
pikeun ngasongkeun pamenta soepaja
Mussolini ngetjagkeun titelna „Pembela
Moeslimin" anoe dibikeun saenggeusna
ngaroeroeg Habsie.
Teroes eta gempoengan menta soepaja
„Daroel Oemoem Timoer" noe lima
taoen ka toekang diadegkeun di Italie


Koe angkeubna oedara politiek di Ero¬
pa, malahan nagara2 noe galede mah
ajeuna teh geus sasadiaan, nagri Walan¬
da oge emboeng katinggaleun ngabewa¬
rakeun jen soldadoe2 serep pikeun nga¬
djaga watesna, ajeuna koedoe aboes deui
kana kadinesan, djeung roepa-roepa deui
oeroesan didjalankeun noe patali djeung
kamiliteran.
Soepaja rahajat Nederland henteu go¬
reng sangka, madjarkeun aja noe rek¬
niat ngaroeroeg, minister kahidjina Dr.
Hendrikus Colijn njieun pidato dina ra¬
dio ka sakoemna rajat, jen ka nagara
Walanda mah euweuh noe rek hianat.
Njieun sasadiaan soteh hajang ditioeng
samemeh hoedjan bae, djeung deui hajang
nembongkeun ka nagara loear, jen Ne¬
derland njekel poelitik kamerdikaan. Koe¬
lantaran kitoe, ajeuna mah — kitoe sa¬
oerna teh — entong goegoep, entong risi,
djeung deui ari nasib djelema mah hen¬
teu tjitjing dina kakawasaan djelema, tapi
dina Noe Moerbeng Reh. (Morawi).


Inna lillahi....


Ping 1 April 1939 djrg. Lebe iboena
lgn. no. 1882 parantos moelih ka roh¬
matoelloh.


Soegri noe rido diteda kerna Allohna
kersa ngahadiahkeun kanggo arwahna
ieu Moeslimah koe ngaos fatihah, goel¬
hoe, falak binas.


